अगली सुबह बिहार से आये कुछ माफिया और गुंडे राजनगर के दो बड़े व्यापारियों का सरे-आम अपहरण करके ले जा रहे थे. उन्होंने इंस्पेक्टर स्टील के बारे मे सुना तो था पर लालच वश वो लोग राजनगर मे अपराध करने आ ही गए. वो लोग राजनगर से गुज़र ही रहे थे की उन्हें स्टील रोकता है.....अपहरणकर्ताओ के पीछे लगी पुलिस सन्तुष्ट हो जाती की की आगे स्टील ड्यूटी पर तैनात है. कुछ देर बाद सबको चौकाने वाली खबर मिलती है की अपहरणकर्ता फरार हो गए है. स्टील बताता है की उसने अपहरणकर्ताओ की गाडी को रोका और ओवर-स्पीडिंग पर चेतावनी देकर उन्हें जाने दिया. वैसे तो स्टील को इस अपहरण की सूचना वायरलेस सिस्टम से बहुत पहले दे दी गयी थी.....पर सूचना तंत्र की गडबडी मानकर इस घटना को भूला दिया गया क्योकि कोई भी ये मानने को तैयार नहीं था की इंस्पेक्टर स्टील से ऐसी गलती हो सकती है. पर अगले दिन अखबार मे इस खबर को पढ़कर जुम्बा की बांछें खिल गयी.